Sørumsand stasjon

Sørumsand stasjon ble anlagt i 1892 som stoppested på Kongsvingerbanen og ble oppgradert til stasjon i 1903. I årene 1903-1960 var Sørumsand overgangsstasjon mellom Kongsvingerbanen og den smalsporede Urskog–Hølandsbanen, en del av sistnevnte er i dag museumsjernbane.

Stasjonen blir betjent av alle lokaltog på Kongsvingerbanen (per 2017 pendelen Asker–Kongsvinger).

Urskog-Hølandsbanen 
Sørumsand var endestasjon på Urskog-Hølandsbanen fra denne strekningen ble forlenget fra Bingsfoss stasjon i 1903. Den nye stasjonsbygningen var tegnet av arkitekt Paul Armin Due.

Stasjonsanlegget for museumsbanen ble bygget opp i 1987–1989. Museumsjernbanens stasjonsbygning er en kopi av Bjørkelangen stasjon fra 1896. Også verkstedet er bygget tilsvarende det som sto på Bjørkelangen.

På Sørumsand finnes også omlastingskranen fra 1919 i driftsklar stand. Den ble brukt til å laste gods over fra normalsporet til smalsporet jernbane. Det ble tatt i bruk løftekasser av tre (etter hvert kalt containere), og dette var landets første containerkran.

Vannstenderen som damplokomotivene fyller vann fra, stod tidligere på Sperillbanens endestasjon ved Finsand.

Bildegalleri

Referanser

Litteratur

Eksterne lenker 

Jernbanestasjoner på Kongsvingerbanen
Jernbanestasjoner på Urskog-Hølandsbanen
Stasjoner på museumsjernbaner i Norge
Jernbanestasjoner i Akershus
Jernbanestasjoner åpnet i 1892
1892 i Norge
Paul Armin Due
Jernbanebyggverk i Lillestrøm